
MIKSI USKOMME 
MAAILMAN OPETTAJAN 
TULEMISEEN. 


Ne teistä, jotka ovat luoneet huomiota yleisiin 
selontekoihin, joita nykyään tapaa siellä täällä 
sanomalehdistössä, eri maiden tiedonannoissa, saar¬ 
noissa, joita ovat pitäneet sekä etelän Järjestetty¬ 
jen Kirkkokuntien että Nonconformistien papit, 
ovat ehkä nähneet, että yhä uudelleen on vedottu 
erinäisiin, Maailman Opettajan tuloa koskeviin 
opetuksiin, joita on kuultu teosofisilta puhuja¬ 
lavoilta ja joista on kirjotettu teosofisissa aika¬ 
kauskirjoissa. Kun tästä asiasta ensin puhuttiin 
muutama vuosi sitten, herätti se hyvin vähän huo¬ 
miota, mutta vähitellen on harrastus kasvanut 
yhä suuremmaksi, niin etteivät ennustukset enää 
ollenkaan rajotu teosofisiin lausuntoihin, vaan 
nähdään jo laajalti odotettavan suuren Opettajan 
todennäköistä esiintymistä maan päälle ennen 
pitkää. Muutamat kirkon johtomiehet ovat julis¬ 
taneet uskovansa tähän tulemiseen. Toisesta 
maasta toisensa jälkeen palaa aattemme takaisin 
luoksemme ja minusta tuntuu siltä, kuin ne mei¬ 
dän keskuudessamme, jotka tavalla tai toisella 
ovat edesvastuussa tämän asian yleiseksi teke¬ 
misestä, ovat velvolliset seuraajilleen esittämään 

muutamia niistä syistä, jotka ovat saaneet heidät 
uskomaan Maailmanopettajan tulemiseen. Ja 
aion tänä iltana, jos vain osaan, huomauttaa teille 
joistakin ajatussuunnista, jotka osottavat maini¬ 
tun uskon järkiperäisyyden, esittää muutamia 
niistä perustuksista, joille sekä minä itse että 
muut ovat rakentaneet tuon uskon todennäköi¬ 
syyden, ja sen tehdessäni jätän teidän arvostel¬ 
tavaksenne todistusten pätevyyden sekä koko 
käsitteen järkevyyden. Ainakin aion osottaa 
teille perusteemme; itse saatte arvostella kestä¬ 
vätkö ne jalkojenne alla vai eivät. Suokaa minun 
aluksi muistuttaa, että viime vuosisadan aikana 
puhuttiin muutamissa pienemmissä kristityissä 
lahkoissa paljon niin kutsutusta Kristuksen toi¬ 
sesta tulemisesta. Tuo aate oli hyvin levinnyt 
viime vuosisadan keskivaiheilla, vaikka se kohtasi 
enemmän pilkkaa kuin yleistä hyväksymistä. Sitä 
ajettiin määrättyjen traditsionien suuntaan, joka ei 
ollenkaan ollut sopusoinnussa maailman luonnol¬ 
lisen eteenpäinmenon kanssa. Arveltiin, että tuo 
tuleminen tekisi lopun maailmasta. Otaksuttiin, 
että Kristus ensi kerralla oli tullut pelastamaan, 
että hän toisella kerralla tulisi tuomitsemaan, ja 
verrattain suuri joukko ihmisiä — kuitenkin tosin 
vain vähemmistö — arveli ajan olevan lähellä, 
jolloin ennustus täyttyisi. Koko irvingianein 
lahko esimerkiksi odotti aivan ehdottomasti Kris¬ 
tuksen toista tulemista. Erinäiset yhdyskunnat 
kirkon keskuudessa olivat vakuutetut Hänen pa- 

laamisestaan ja vieläkin tapaamme kristillisissä 
seurakunnissa paljon ihmisiä, jotka kannattavat 
sitä aatetta, että Kristuksen palaaminen ehdotto¬ 
masti tuo mukanaan maailman lopun. 

Nyt huomautettiin, kun tällaisia ilmotuksia 
julistettiin maailmalle, että jos otettiin ne värssyt, 
joita lainattiin Uudesta Testamentista, ja jos tar¬ 
kastettiin niitä alkuperäisessä kreikkalaisessa muo¬ 
dossa, ei löytynyt niissä viittausta maailman lop¬ 
puun, vaan ainoastaan ajan tai aikakauden päät¬ 
tymiseen. Käsitys, että maailma on kulkenut mää¬ 
rättyjen ajanjaksojen kautta, on kauan ollut voi¬ 
massa Idässä, hindulaisten ja buddhalaisten kes¬ 
kuudessa. Sieltä se kulkeutui länsimaille, jossa se 
tavataan kreikkalaisten ja roomalaisten keskuu¬ 
dessa. Tämä aikakautisen kierroksen, yhden 
maailman] akson loppumisen aate, löysi, kuten 
tiedemiehet usein ovat todistaneet, tiensä Uuteen 
Testamenttiin, jonka opetuksissa se yhdistettiin 
Kristuksen palaamiseen. 

Latinalainen raamatu nk äännös levisi laajalle ja 
verrattain harvat ottivat selkoa alkuperäisistä 
kreikkalaisista todistuskappaleista. Siten, kuten 
tunnettua, levisi käsitys maailmanlopusta laajalle 
kristikunnassa, mutta meidän aikanamme saavutti 
se hyvin vähän vastakaikua, ollen, kuten jo huo¬ 
mautin, käsitys, joka poikkeaa aivan liian paljon 
tavallisesta ajatussuunnasta, jotta ajattelevaiset 
maailmanihmiset sen hyväksyisivät. Se olisi liian 
äkkipikainen loppu maailmalle, jonka toiminnan 

keskellä he elävät. Ja sellainen oh asiain tila, kun¬ 
nes vähitellen uusi näkökohta suurten Opettajien 
suhteesta maailmaan rupesi leviämään ajattele- 
vien henkilöiden keskuuteen. Käsitys Maailman- 
opettajista, sellaisena kuin Teosofinen Seura sen 
esitti, kehitti hyvin paljon tavallista kristillistä 
näkökantaa Kristuksesta suurena Opettajana ja 
Uskonnonperustajana. 

Teosofinen käsitys asiasta, jota on laajalti levi¬ 
tetty ajatte levien ihmisten keskuuteen, kehottaa 
heitä pitämään Maailmanopettajan tuloa luon¬ 
nollisena eikä luonnottomana asiana; määrätystä 
laista riippuvana, eikä yhtenäisyyden rikkomisena; 
osana jumalallisesta ihmiskunnan kehityksessä toi¬ 
mivasta suunnitelmasta, jossa nämä Opettajat 
muodostavat pitkän sarjan, esiintyen pitkien väli- 
aikojen kuluttua ja osottaen tullessaan määrätyitä 
sivistyskauden merkkejä tai tiloja siinä maailmassa, 
johon he ovat tulleet. Teosofit ovat, katsellen 
taaksepäin maailman uskontoja, huomauttaneet, 
että jokaisella uskonnolla on ollut sellainen suuri 
Opettaja perustajanaan; että mihin tahansa ajan¬ 
jaksoon menneisyydessä katseemme tunkeutu¬ 
nee, havaitsemme tuollaisen valtavan personalli- 
suuden esiintyvän uutta uskontoa sekä sivistystä 
ennustavan aikakauden alkaessa; että voi mm e 
huomata määrätyn järjestelmän; että voimme 
huomata maailman uskontojen aivan järjellisen pe¬ 
rättäisyyden — ne syntyivät toinen toisensa jäl¬ 
keen ja esiintyivät maailmassa, kun edellinen sivis- 

tys ja uskonto rupesivat osottamaan rappeutumi¬ 
sen merkkejä eivätkä enää kyenneet huolellisesti 
täyttämään olosuhteiden vaatimuksia. Siis näin 
katsottaessa taaksepäin yli pitkän maailman¬ 
historian, kävi mahdolliseksi havaita kierroksia, 
uusiintuvia kierroksia, joiden jokaisen alkaessa 
Maailmanopettaja esiintyi. Tätä tulemista seu¬ 
rasi askel eteenpäin ihmiskunnan kehityksessä, 
uuden sivistyksen aamunkoitto, jonka mukana 
ilmeni määrätty periaate, jota se auttoi kehitty¬ 
mään aivan määrättyyn suuntaan; näin tarkas- 
kastellessa maailman historiaa saattoi havaita, 
että jokainen uskonto ei ainoastaan merkinnyt 
yhtä edistysaskelta sivistyksessä, vaan se toi esille 
määrätyn ja ihmiskunnalle arvokkaan piirteen, 
johon ei edellisessä uskonnossa oltu pantu niin 
suurta huomiota. Ja niin kehittyi vähitellen uusi 
käsitys uskonnosta ja sivistyksestä, jonka ääri¬ 
viivat lyhyesti ovat seuraavat: ihmiskunnan oli 
opittava monta eri läksyä ja kehitettävä monta 
erilaatuista ominaisuutta; nämä läksyt ja ominai¬ 
suudet esitettiin eri uskonnoissa, joista jokainen 
oli määrätty erikoista opetusta pitämään tär¬ 
keimpänä ja jotka opetukset ikäänkuin ruumis- 
tuivat sivistyksessä; näin ihmiskunta vähitellen 
oppii läksynsä, kehittää sivistyksen esittämiä 
ominaisuuksia, siten se vähitellen kasvaa noiden 
ominaisuuksien tullessa yhä runsaslukuisammiksi 
ja oppii Maailmanopettajien opettamat, uskontoi¬ 
hin sisältyvät välttämättömät opetukset, yhden 

kerrallaan. Tämä näkökanta ilmenee sitä selvem¬ 
pänä kuta enemmän tarkastamme ja tutkimme 
maailman historiaa. 

Suokaa minun, valaistakseni esiintuomaani kä¬ 
sitystä, ohimennen kosketella joitakin kohtia uu¬ 
sissa uskonnoissa ja sivistyksissä. 

Tätä tarkotusta varten emme tarvitse mennä 
kauemmaksi taaksepäin kuin suuren aarialaisen 
rodun alkuun, josta kaikki olemme haarantuneet. 
Sen aikaisimmat sukukunnat kehittivät suuren 
hindulaisen uskonnon ja tässä hinduismissä sekä 
sen suuren opettajan ja johtajan opetuksessa huo¬ 
maamme määrätyltä, tarkasti ja selvästi esiinty¬ 
viä näkökantoja, jotka ovat niin sanoakseni hin¬ 
dulaisten lahjoja suurelle yleismaailmalliselle us¬ 
konnolle. Tapaamme siinä käsityksen sisällisestä 
Jumalasta; siitä kehittyy velvollisuuden aate, 
tästä velvollisuuden ja kuuliaisuuden aatteesta 
sitten johdutaan ihmisten yhteyden tunnusta¬ 
miseen. Nämä opetukset ilmenevät niin selvinä ja 
hallitsevina hindulaisuudessa, että eräs oma kan¬ 
salaisemme, suuri lähetyssaarnaaja tri Miller sa¬ 
noo seurauksena monen vuoden työstä, tutkimuk¬ 
sesta ja toiminnasta Indiassa, että hindulaisuus on 
antanut maailmalle kaksi suurta opinkappaletta, 
sisällisen Jumalan ja ihmisten yhteyden. 

Jättäkäämme hindulaisuus ja tarkastakaamme 
seuraavaa suurta Opettajaa ja Hänen työtään. 
Se kuuluu toiselle suurelle aarialaisesta isänmaasta 
lähteneelle kansakunnalle. Se koskee egyptiläistä 



sivistystä. Thoth — eli Hermes, kreikkalaisena kään¬ 
nöksenä egyptiläisestä nimestä — on sen Maailman- 
opettajan nimi, jota siellä tunnustetaan. Hänen 
opetuksensa on tiede, joka rakensi egyptiläisen 
uskonnon syvälle luonnontutkimukselle ja luon¬ 
nonvoimien hallitsemiselle. Egyptin lahjan maail¬ 
man kehitykselle huomaamme siis siinä, merki¬ 
tyksessä, mikä tieteellä ja fyysillisen maailman 
tuntemisella on. 

Jatkakaamme kolmannen suuren kansanvaelluk- 
sen maille Persiaan. Siellä tapaamme maailmanpro- 
fetan Zoroasterin, joka rakensi sivistyksen puh¬ 
tauden ihanteelle. »Ajatuksen puhtaus, sanojen 
puhtaus, teon puhtaus» — se on lausemuoto, jota 
Zoroasterin oppilas kertoo joka aamu noustessaan, 
ja tämä puhtauden etsintä on Zoroasterin opin 
tunnusmerkki. 

Kulkiessamme länteenpäin Persiasta Krei kk aan 
näemme suuren Opettajan esiintyvän siellä Or- 
pheuksena. Kauneus on kreikkalaisen uskonnon 
ja kre ikk alaisen sivistyksen perussävel ja tämä 
kauneuden palveleminen ja sen seuraaminen teki 
Kreikan vanhan sivistyksen niin mahtavaksi maail¬ 
massa. 

Tulkaa Kreikasta Roomaan ja aivan toinen 
maailmankatsomus esiintyy siellä. Tapaamme 
siellä lain aatteen, kansalaisen velvollisuuden yh¬ 
teiskuntaa kohtaan. Tarkastaessamme taasen 
Herra Buddhan uskontoa, joka niin laajalle on 
levinnyt itämailla, tapaamme käsityksen oikeasta 

tiedosta, viisaudesta ja opetuksen siitä, kuinka 
ihmisen tulee elää ja koettaa kaikki asiat ymmär¬ 
tää. 

Kun saavumme kristinuskoon, tähän uskon¬ 
toon, jolle koko kristillinen sivistys on perustettu, 
huomaamme siinä kaksi tärkeätä kohtaa, toinen 
luonnollinen seuraus toisesta. Ensimmäinen on 
yksilön arvon tunnustaminen. Voimme panna 
merkille, että kristillisyydessä, niinkuin ei missään 
aikaisempien uskontojen historiassa, pyritään pa¬ 
nemaan yksilölle ääretön arvo ja koetetaan kehit¬ 
tää yksilöllisyyden aatetta. Tämän aatteen yh¬ 
teydessä esiintyy tarkotus, ei niin paljon käskynä 
kuin ylevän esimerkin kautta osotettuna, että 
voiman saavutettua on se palvelemiseen käytet¬ 
tävä. Kun suuruus on saavutettu, niin suurin on 
se, joka eniten palvelee. Ja siten kehittyy itsensä 
uhrautumisen aate, kristinuskon suuri lahja us¬ 
kontojen historialle — että ihminen, joka tapaa 
itsensä, tuntee oman yksilöllisyytensä, on velvol¬ 
linen pyhittämään itsensä palvelemiseen, ja mitä 
suurempi on hänen voimansa, sitä suurempi on 
hänen velvollisuutensa. 

Näin tarkastellessamme suuria Opettajia ja Hei¬ 
dän antamiaan uskontoja, me huomaamme aivan 
määrätyn säveleen sointuvan tästä kokonaisuu¬ 
desta, jossa jokaisella äänellä on oma paikkansa, 
jossa jokaisella äänellä on oma arvonsa. Tämä 
näkökanta, joka esittää Maailmaopettajien sarjan 
ja hylkää käsityksen Opettajasta, joka tuli kerta 

kaikkiaan vain palatakseen Tuomarina, — tämä 
laajempi näkökanta, joka esittää Opettajien ja us¬ 
kontojen ja sivistysten sarjaa, on nykyään saanut 
suurta kannatusta ja ihmiset ovat ruvenneet kä¬ 
sittämään, että mitä ennen on tapahtunut, voi 
tapahtua uudelleen. Entisinä aikoina on esiinty¬ 
nyt useita Opettajia, kullakin oma tehtävänsä 
siitä johtuvine sivistyksineen, siksi ei ole mitään 
järjenvastaista siinä ajatuksessa, että uusi Maail- 
manopettaja liittyisi entisten pitkään sarjaan; 
että uusi suuri Opettaja esiintyisi, joka tekisi mei¬ 
dän aikamme maailmalle sen, minkä muut Opet¬ 
tajat tekivät oman aikansa maailmalle; että ih¬ 
miskunnan suureen säveleeseen liitettäisiin uusi 
ääni. Hän toisi maailmalle uutta innostusta, jotta 
taaskin astuttaisiin askel eteenpäin, antaisi aat¬ 
teen, jolla uusi sivistys kehittyisi. Kun kilpailun 
opettama läksy on opittu ja yksilöllisyys kasvanut 
vahvaksi, opettaisi Hän veljellisen yhteistyön läk¬ 
syä ja osottaisi yhteishyvän siksi päämääräksi, 
johon jokaisen pitäisi pyrkiä. Hän antaisi muo¬ 
don sille käsitteelle, joka jo siellä täällä alkaa 
levitä keskuudessamme, että nim. yhteiskunnan 
velvollisuus olisi turvata jokainen lapsensa, hank¬ 
kimalla sille mahdollisuus pieniin varmoihin elin¬ 
ehtoihin ja että yhteiskunta, joka sen laiminlyö, 
hylkää päämääränsä, jota varten se on. Tämän 
uuden työn onnistumisen takaa vasta uusi yhteis¬ 
kunnallinen edesvastuuntunne, joka meidän päi¬ 
vinämme alkaa kehittyä, sekä uuden suuren Opet- 

tajan tuleminen, joka käskynsä ja esimerkin kautta 
ilmentää tämän ihmisen uuden ominaisuuden ja 
tekee meille mahdolliseksi. Hänen käskyjään seu¬ 
raten, rakentaa sivistys, suurempi, jalompi, vel- 
jellisempi, kuin mitä maailmassa tähän saakka on 
nähty. 

Varmaa nk aan ei tässä ole mitään, joka sotii 
yleistä tervettä järkeä vastaan. Seurataan vaan 
historian viittomaa suuntaa. Arvellaan vaan mah¬ 
dolliseksi sellaisen asian uudistumisen, joka kerta 
toisen jälkeen maapallomme menneisyydessä on 
tapahtunut. Jos kerran tunnustamme, ettei sitä 
itse asiassa ole mahdoton uskoa, jos kerran myön¬ 
nämme todistetuksi, että aika ajoittain ilmestyy 
joku kaikkiallisen Isämme korkea Poika ja antaa 
nuoremmille lapsille läksyn, joka edistää heidän 
kasvatustaan, silloin käännämme luonnollisesti 
katseemme seuraavaan kohtaan. Jos edellytämme, 
että Opettajia esiintyy aika ajoittain, jos edelly¬ 
tämme, että esittämämme ilmestysten sarja on seu¬ 
rattavissa läpi historian kulun, niin mikä kohta 
asiain nykyisessä tilassa se on, joka saattaa meidät 
ajattelemaan, että olemme saapumassa yhden ajan¬ 
jakson loppuun ja toisen alkuun? Mikä kohta 
maailman olotilassa oikeuttaa meidät uskomaan, 
että ole mm e saapuneet asteeseen, jolloin pitkän 
Opettaja-sarjan uusi edustaja todennäköisesti il¬ 
mestyy maailmaan? Tämä on seuraava, vastausta 
kaipaava kysymys. 

Koetan esittää teille ne monet syyt, jotka teke- 

vät luultavaksi, että maailma nyt on sellaisessa 
yhdessä murrosajassa, joka aina on mer kk inä siir¬ 
tymisestä toisesta sivistyksestä toiseen, joka vaa¬ 
tii ikäänkuin uutta lähtökohtaa, koska vanha si¬ 
vistys näyttää saapuneen hyödyllisyytensä rajoille. 
Ihmistoiminnan eri aloilla havaitsemme olosuh¬ 
teita, jotka tekevät mahdottomaksi edistyä kauem¬ 
maksi samalle suunnalle ja siis ehdottomasti vaa¬ 
tivat siirtymistä toisille urille. 

Näiden suurten muutosten yhteydessä on huo¬ 
mattu, että muinoin maanpinnallakin tapahtui 
suuria muutoksia maan ja veden jaotuksessa. 
Nämä muutokset seurasivat uuden ihmistyypin 
kehittymistä, josta uusia alatyyppejä myöhem¬ 
min haaraantui. Huomautan tämän yhteydessä 
teosofisesta opista ihmisen kehityksestä: Suuri 
rotu toisensa jälkeen kehittyy maailmassa; jokai¬ 
sella päärodulla on useita haaroja, joita kutsumme 
alaroduiksi; ne kantavat määrättyä sarjalukuaan 
järjestyksessä, ensimmäinen, toinen, kolmas, nel¬ 
jäs, viides alarotu ja niin eteenpäin; siitä alarodusta 
joka on vastaava järjestyksessä, valitaan ne, jotka 
tulevat perustamaan seuraavan, ilmestymäisillään 
olevan juurirodun. Jos esim. on kysymyksessä 
kolmas juurirotu, on neljäs rotu seuraava, joka 
kehittyy ja se kehittyy kolmannen rodun neljän¬ 
nestä haarasta. Oma viides juurirotumme kehitet¬ 
tiin neljännen juurirodun viidennestä alarodusta. 
Samalla tavalla tulee seuraava juurirotu kehitty¬ 
mään nykyisen aarialaisen eli viidennen juurirodun 


13 



kuudennesta alarodusta. Pitäkäämme hetken ai¬ 
kaa tämä mielessämme, sillä silloin käsitämme 
muutamat fyysilliset asiat, joita erikoisella voi¬ 
malla tahtoisin painostaa. Jokaisella tällaisella 
suurella juurirodulla on oma maanosansa. Jos 
ollenkaan olette tutkineet suurta saksalaista na¬ 
turalistia Häckeliä, olette lukeneet että ihmisrotu 
sanotaan saaneen alkunsa Lemuria-nimisestä maan¬ 
osasta, joka nyt on uponnut Tyyneenmereen niin, 
että on vettä siinä, missä ennen oli maata. Tämän 
mantereen hävitessä nousi toinen, Atlantis ja tällä 
atlantilaisella mantereella kasvoi ja kukoisti suuri 
neljäs rotu, leviten siitä ympäri koko silloisen 
maailman. Omalla viidennellä juurirodullamme 
on asuinsijoina maat, jotka nyt muodostavat maa¬ 
pallomme mantereet. Tyynimeri peittää kohdan, 
jossa oli Lemuria, Atlantinmeri paikat, jossa ker¬ 
ran Atlantis kukoisti. 

Eräissä hindulaisissa kirjoissa, Puraanoissa, seli¬ 
tetään näiden seitsemän mantereen toisiaan seu¬ 
raaminen ja näillä, kertovat ne, ovat nuo seitse¬ 
män suurta rotua joko eläneet tai tulevat elämään. 
On niitä, jotka jo ovat olleet asuttuja, ne ovat 
hävinneet. On niitä, jotka nyt ovat olemassa. 
Mutta niissä kerrotaan vielä kahdesta, eräästä, 
joka on vähitellen nousemaisillaan kuudennen 
juurirodun olopaikaksi, toisesta, joka on tuleva 
seitsemännen asuinsijaksi. 

Omana aikanamme jo havaitaan merkkejä, jotka 
osottavat uuden mantereen kohoamista Tyyneen- 

mereen. Se ei ole teosofmen, vaan geologinen väite. 
Ja kun tarkastelemme omia kuvalehtiämme, huo¬ 
maamme muutamien viimeksi kuluneiden vuosien 
aikana aika ajoittain esiintyneen kuvia uudesta 
saaresta, uudesta saaresta toisen jälkeen. Ne 
saaret, jotka ovat ilmaantuneet kahtena tai kol¬ 
mena viime vuotena, ovat nousseet niin kutsutusta 
Tyynenmeren »tulisesta renkaasta». Se on suuri 
maanjäristysten ja tulivuorenpurkausten järky t- 
tämä alue ja nuo saaret ovat nousseet tulivuo¬ 
renpurkausten kautta. Ne ovat tietysti nykyään 
hedelmättömiä, kaihoisia ja autioita, sinkautu- 
neita ylös valtamerestä jääden siihen maaksi. 
Uusia saaria on sillä tavalla esiintynyt jo pitkän 
aikaa. Geologit sanovat, että, jos sitä jatkuu, 
nousee uusi manner siihen, missä nyt Tyynival¬ 
tameri leviää. On kysytty, o nk o tuollainen poh¬ 
jan kohoaminen vaarallinen nykyiselle maalle ja 
on niitä, jotka arvelevat, että jos se tapahtuu 
hyvin nopeasti, tulee siitä vaara kaikelle maapal¬ 
lomme elämälle. Teosofiselta kannalta katsoen 
ei ole mitään vaaraa olemassa. Sama asia, mikä 
ennen on tapahtunut, uudistuu ja se käy niin 
hitaasti ja asteettain, että vaikka sattuukin pai¬ 
kallisia mullistuksia ja järistyksiä, ei ole pelkoa 
yli maailman leviävästä häviöstä. 

Tuollainen uuden mantereen kohoaminen, joka 
kysyy satojen tuhatvuosien työtä, on ensimmäi¬ 
nen merkki ihmiskunnan uudesta suuresta mat- 
kallelähdöstä, ensimmäinen merkki uudesta syn- 

tyvästä juurirodusta, joka tulee asuttamaan uu¬ 
den mantereen sen valmistuessa asuttavaksi. Mutta 
heti kun huomaamme tuollaisen mantereen nou¬ 
semisen merkkejä, joudumme aivan luonnollisesti 
kysymykseen: »miten käy sitten meidän viiden¬ 
nen rotumme?» Meillä on tähän asti vaan viisi 
alarotua ja vielä on uuden haaran puhjettava, 
ennenkuin on edes aineksia, joista uusi juurirotu 
voi vähitellen kehittyä. Tutkijan katse liitelee yli 
nykyisen maailman nähdäkseen onko merkkiä, 
joka osoittaisi suuren viidennen juurirodun uuden 
haaran puhkeamista. Hän kysyy, löytyykö mis¬ 
sään uutta alarotua, joka erottautuisi siitä, jonka 
keskuudessa se syntyy. 

Vastaus tähän on löydettävänä Amerikassa. 
Viime aikoina on Amerikan etnologiseen toimis¬ 
toon saapunut useita tiedonantoja amerikkalai¬ 
silta etnologeilta, joissa määrätysti ja selvästi 
osotetaan uuden ihmistyypin, nykyisistä koko¬ 
naan eroavan, hitaasti ilmenevän Amerikan Yh¬ 
dysvalloissa. Pään ja kasvojen mittasuhteet ovat 
ilmaistut, kasvojen muoto selvästi selitetty. Siinä 
ilmenee uusi alarotu, joksi me sitä kutsumme, 
uusi alajaotus, yhtä eroava teutonilaisesta rodusta 
kuin teutonilainen keltiläisestä. Me voimme heti 
selittää eron puhtaasti latinalaisen tyypin, italia¬ 
laisen, espanjalaisen ja esimerkiksi saksalaisen ih¬ 
misen välillä. Ne eroavat muodon, värin sekä 
älyllisen ajatuskyvyn puolesta. Huomaamme eri¬ 
laisuuden tyypillisen teutonilaisen ja tyypillisen 

keltiläisen välillä ja tiedämme niiden eroavan 
yhtä paljon tunteen ja älyllisyyden kuin fyysihi¬ 
sen muodon puolesta. Tällainen uusi tyyppi on 
nyt kasvamaisillaan amerikalaisten serkkujemme 
keskuudessa, niin erikoinen, että jokainen, joka 
muutaman vuoden väliajalla käy Amerikassa, 
hämmästyy sitä nopeutta, jolla tuo uusi, jokaisen 
tavallisella huomiokyvyllä varustetun matkusta¬ 
jan huomaama tyyppi kasvaa. Se on niin erikoinen, 
että heti huomaamme sen eroavan jokaisesta tun¬ 
temastamme tyypistä. Se on teräväjärkinen, luja¬ 
tahtoinen, leukaluun muodosta päättäen, mutta 
kokonaan erilainen kuin ne, joita tunnemme, niin 
että me, jotka ole mm e tutkineet menneisyyttä ja 
siitä, yhdenmukaisuuden perusteella, jossakin mää¬ 
rin kykenemme ennustamaan tulevaisuutta, väi¬ 
tämme että nämä uuden tyypin merkit ehdotto¬ 
masti ilmenevät toisella puolella Atlantinmerta, 
että Amerikassa jo valmistetaan sitä ainetta, josta 
suuri tulevaisuuden rotu kehittyy. Väitämme, 
että tuo alarotu tulee kasvamaan ja lisääntymään, 
että tuo tyyppi tulee yhä enemmän hallitsevaksi 
ja että se, vuosisatoja kestävän kehityksen jäl¬ 
keen, saavuttaa tarkasti määrätyn muodon ja si¬ 
vistyksen. Sitten alkaa toisen, laajemman tyypin 
kehitys, joka kestää kymmentuhansia vuosia, en¬ 
nenkuin se määrätysti ilmenee. 

Muistakaamme — näitä puhtaasti fyysillisiä 
asioita tarkastaessamme ja koettaessamme ymmär¬ 
tää niitä merkeiksi siihen, mitä suuntaa ihmiskun- 

nan kehityksen on kuljettava — että aina kun uusi 
alarotu on ilmennyt, on uusi suuri Opettaja tullut 
sitä matkalle valmistamaan. Tässä on eräs tärkeim¬ 
piä perusteita, jonka nojalla odotamme suuren 
Opettajan tuloa suhteellisesti lyhyen ajan kulut¬ 
tua. Uusi ihmistyyppi on kehittymässä ja sitä on 
menneisyydessä aina seurannut Maailman Opet¬ 
tajan maailmaantulo. Ennen on se aina tapahtu¬ 
nut, ja tarkastellessamme oman suuren rotumme 
historiaa huomaamme, että Opettaja on seuran¬ 
nut jokaista entisyydessä syntyvää haaraa ja että 
uusi näköpiiri on avautunut uuden tyypin kehit¬ 
tyessä. Onko luultavaa, että Opettajien sarja nyt 
katkaistaisiin ja että uusi tyyppi ensi kertaa jätet¬ 
täisiin ilman johtoa, ilman ketään, joka muodostaisi 
sen henkisiä pyrkimyksiä, ilman ketään, joka pe¬ 
rustaisi sen sivistyksen, joka sen on määrä ke¬ 
hittää? Jätämme nyt tämän asian syrjään todis¬ 
tuskappaleena, tärkeänä todistuskappaleena, jos 
panemme merkille että on kysymyksessä fyysilliset 
asiat, joita jokainen meistä itse voi arvostella. 

Kääntykäämme katsomaan o nk o muita syitä, 
joiden nojalla voimme odottaa Maailman Opetta¬ 
jaa. Seuraava asia, jonka huomaamme, on tämä: 
kuten silloin, kun Kristus tuli maanpäälle, on 
edessämme suuri sivistys, joka on voimakas, ylel¬ 
linen, valtava, vaan jota seuraa mitä suurin kur¬ 
juus ja rappeutuminen. Toiselta puolen se epäile¬ 
mättä on suurenmoinen, toiselta puolen epäile¬ 
mättä kurja, rappeutunut, epätoivoinen. Kuinka 

voisi sivistyksemme edistyä kauemmaksi siihen 
suuntaan, jota se nyt kulkee? Katselkaamme yh¬ 
teiskunnallisia oloja, sellaisina kuin näemme ne 
ympärillämme. Huomatkaamme mikä kauhea 
levottomuus vallitsee jokaisessa sivistyneessä 
maassa. Emme voi ottaa käteemme ainoatakaan 
sanomalehteä näkemättä toisella palstalla toisensa 
jälkeen tiedonantoja työselkkauksista. Luemme 
otsakkeita sellaisia kuin »Levottomuutta työmailla», 
»Lakko Saksassa», luemme lakosta, jota pelätään 
Amerikassa, sitten lakosta, joka uhkaa jossain 
muualla maailmassa, puhumattakaan kauheasta 
asiain tilasta täällä, missä teollisuus on lamassa, 
niissä maatamme nykyään hävittävä hirveä työ- 
sota paraikaa pakottaa miljoonia nälkäkuoleman 
partaalle. Muistakaamme, että viime vuonna meillä 
oli kestettävänä samanlainen koetus ja että eivät 
rautatieläisten kaikkien rettelöiden jälkeen teh¬ 
dyt sopimukset tyydyttäneet edes vuoden aikaa. 
Näitä uudistuvia rettelöitä ja hirvittäviä sotia 
sillä sotia ne ovat — ei voi jatkua särkemättä 
pirstaleiksi koko valtiollista yhteyttä. On mah¬ 
dotonta, että ajattelevat ihmiset voisivat kat¬ 
sella noita täristyksiä työmarkkinoilla, miettimättä 
kysymyksiä uudistuksista, asiain uudestaan jär¬ 
jestämistä, sen järjestelmän muuttamista, joka 
silminnähtävästi on murtumaisillaan. Amerikassa, 
missä uusi alarotumme nousee, puhutaan eräästä 
merkillisestä teollisuusjärjestelmän mahdollisuu¬ 
desta, joka, vaikka se tällä hetkellä näyttääkin 


19 




kokonaan yhteiskunnallisia parannuksia vastus¬ 
tavalta, kuitenkin omaa mahdollisuuden kehittyä 
yhteiskuntaa palvelevaksi järjestelmäksi. Tar- 
kotan tuota trustien järjestelmää, jossa suuren 
kauppajärjestön syntyessä hävitetään suuret jou¬ 
kot kilpailijoita, tietysti niiden harvojen hyö¬ 
dyksi, jotka sitä johtavat, vaan jossa samalla 
kuitenkin osotetaan tapa, jolla siitä voisi koitua 
hyötyä kaikille, eikä vain harvoille. Ja missä huo¬ 
maamme nykyisen järjestelmän — tämän surkean 
kuolemanmyllyn, joksi sitä pari vuotta sitten ni¬ 
mitin, — missä huomaamme teollisuuden kehit¬ 
tyvän suuntaan, jossa sen on mahdoton edistyä, 
siinä käsitämme, että alamme tarvita uutta jär¬ 
jestelmää, uutta sivistystyyppiä ja näemme, että 
tämä tarve vastaa uuden alarodun syntymistä ja 
vaatii, kaikkien vanhanajan todistusten perus¬ 
teella, uuden Maailmanopettajan tuloa. 

Eikä ainoastaan työmaailmassa tavata tuo kuo¬ 
leman kuva. Monella muulla inhimillisen ajattelun 
ja inhimillisen toiminnan alalla esiintyy sama kä¬ 
sitys, että entiset keinot ovat vanhenneet ja että 
uudistukset ovat välttämättömiä edistyksen jat¬ 
kamiseksi. Saman asian huomaamme taiteen 
maailmassa. Entiset ihanteet häipyvät pois ja 
koetetaan kaikilla tavoilla ruumistuttaa uusia tai¬ 
teen muotoja, uusia kauneuden kaavoja kaipaa- 
valle ihmissielulle. Eikä ainoastaan teollisuuden ja 
taiteen aloilla, vaan myöskin tieteen maailmassa ta¬ 
vataan sama uudistusten tarve, sillä vanhat keinot 

alkavat olla loppuun kulutettuja eivätkä enää ky¬ 
kene saamaan edistystä aikaan. Loppua joka suun¬ 
nalla! Mutta missä on loppu, siellä on myöskin 
alku. Ihmisrotu ei vielä ole valtansa ku kk uloilla. 
Ihmiskunta ei ole lopettanut mahtavaa kehitystään. 
Toiset asiat häviävät siksi, että toiset nousevat 
sijalle. Jos toiset kuolevat pois, tapahtuu se siksi 
että uudet versoavat sijalle. Kristinuskon Pyhässä 
Kirjassa on seuraava suuri lupaus: »Katso, minä 
luon uuden taivaan ja uuden maan», ja se lupaus 
kaikuu aikamme kuolevista oloista. Sillä elämä on 
ikuinen, joskin muodot lakastuvat ja kuolevat. Kun 
olemme havainneet tuon saman niin usein men¬ 
neisyydessä, tunnemme helposti samat merkit 
nykyäänkin, huomaamme, että meidän suuren 
suuri sivistyksemme jo kaikesta huolimatta näyt¬ 
tää osottavan, että se on työnsä suorittanut. 
Lisäämme tämän syihin, joiden nojalla odotamme 
suurta Opettajaa. Koska nämä merkit ennen ovat 
julistaneet Hänen tuloaan, niin nytkin pidämme 
niitä saman tulemisen julistajina. 

Vielä eräs syy, joka ehkä on suurempi kuin 
miltä se ensi silmäyksellä näyttää, nim. yhä kas¬ 
vava odotus ja tunne että maailma tarvitsee Opet¬ 
tajaa. Tällainen laajalle juurtunut odotus ennusti 
Kristuksenkin tuloa. Tapaamme viittauksia sii¬ 
hen monen kansan, ei ainoastaan hebrealaisten, 
ennustuksissa. Sellainen odotus levisi Rooman 
keisarikunnassa, ennenkuin Kristus esiintyi, ja tie¬ 
tysti Judan kansassa, joka odotti Messiasta voit- 

tamaan heidän puolestaan ja heitä hallitsemaan. 
On olemassa syy, jonkatähden odotus leviää maail¬ 
maan, ennenkuin itse asia tapahtuu. Ajatus käy 
aina ennen toimintaa ja korkeampien maailmojen 
ajatukset heijastuvat täällä odotuksena. Suurten 
Henkiolentojen ajatukset, olentojen, jotka johta¬ 
vat maailmaa, jotka muodostelevat kansojen koh¬ 
taloita, jotka panevat täytäntöön jumalallisen 
kehitysjärjestelmän ja johtavat maan voimat niitä 
varten huolellisesti valmistettuihin kanaviin, jotta 
ne niihin virraten kehittäisivät maalle uusia olo¬ 
suhteita, — näiden mahtavien Olentojen ajatukset 
levittävät tänä murrosaikanamme todellista tietoa 
siitä, että suuri Opettaja on tulossa, sillä ne toi¬ 
mivat ylämaailmoissa, valmistaen Hänen tuloaan. 
Kaikki nuo suuret ajatusmuodot, joksi niitä kut¬ 
summe, lentävät alas maamme ilmapiiriin ja luo¬ 
vat ihmismieliin harrasta odotusta, joka on pikai¬ 
sen toteutumisen lupaus. Sananparsi: »Tulevat 
tapahtumat heittävät varjon eteensä» sisältää suu¬ 
ren totuuden. Sillä tapahtumat ovat olemassa 
älyn maailmassa ennenkuin ne kiteytyvät aineen 
maailmaan. Ajatukset syntyvät ennen tekoja, ja 
ajatus, joka on tapahtuman varjo, ennustaa tule¬ 
vaa tapahtumaa. Jos missä tapaamme laajan 
odottamisen tunteen, voimme olla varmat siitä, 
että korkeammissa maailmoissa on todellisuus, 
jonka varjoa tuo odotus on. Tuo laajalti levinnyt 
odottaminen maailman suurten uskontojen tun¬ 
nustajissa, kaikissa maailman suurissa uskonto- 

järjestelmissä, sananmukaisesti ennustaa tapausta, 
jonka toteutuminen kruunaa odotuksen; se on tu¬ 
levan Opettajan tietä valmistava ajatuslähettiläs. 
Vaan ei ole kysymyksessä ainoastaan maailman 
odotus, vaan myöskin maailman tarve. Tämä 
puoli asiasta herättää ehkä vastakaikua ainoastaan 
niissä, jotka uskovat, että meitä korkeammat 
Olennot ja ihmistä korkeammat voimat johtavat, 
auttavat ja suoj aavat maailmaa; jotka pitävät 
maailmaa suunnattomana oppikenttänä, jossa hen¬ 
kiä kehitetään ja joka on heidän kehityksensä täh¬ 
den olemassa; jotka uskovat, että maailman edis- 
tyssuunnitelmaa johtaa korkea Rakennusmestari 
ja että sitä täytäntöön panevat aste asteelta hä¬ 
nen apulaisensa, Hänen käskyläisensä, jotka vähi¬ 
tellen toteuttavat suunnitelman piirustuksia, jotka 
Hän on tehnyt ja määritellyt. Kaikki nämä tun¬ 
tevat, nähdessään nykyisen maailman kauhean 
hädän, että se tarvitsee Mestaria puhumaan sille 
ja tuomaan ehdottomasti välttämätöntä apua. 
Ja nuo yhteiskunnalliset probleemit, joihin viitta- 
sin, osottavat maailman tarvetta. Tarvitsemme 
itseämme suurempaa johtajaa, joka nähdessään 
nuo meille ratkaisemattomat probleemit, osot- 
taa meille tien, jota kulkemalla opimme niiden 
ratkaisun ja joka selvittää maallisen elämän 
vyyhden niillä siveellisillä perustotuuksilla, jotka 
ovat muuttumattomia ja ikuisia, vaikkei niitä 
koskaan todella ole sovitettu inhimilliseen yhteis¬ 
kuntaan tai ihmisten järjestämiseen niissä ilme- 

nevien periaatteiden mukaan. Suuret Opettajat 
ovat kaikki puhuneet samaa. He ovat sanoneet: 
»Rakastakaa toisianne». He ovat opettaneet 
meille, ettei viha koskaan lopu vihalla, vaan rak¬ 
kaudella. Mutta vaikka Herra Buddha sitä opetti 
kaksikymmentäviisi vuosisataa sitten, vaikka Kris¬ 
tus ylevässä vuorisaarnassaan puki saman ijäisen 
opetuksen meille kaikille tuttuihin sanoihin, niin 
missä on kansa, jossa nuo periaatteet ovat käy¬ 
täntöön sovitettuja, missä on ainoakaan yhteis¬ 
kuntajärjestelmä, joka on suunniteltu tuon siveys- 
lain mukaan? Siinä on siis aikamme tärkein tarve. 
Tunnemme periaatteet, vaan emme tiedä miten 
sovittaa niitä käytäntöön. Tunnustamme, että 
rakkauden tulisi olla yhteiskuntaliiton perusta, 
mutta me tiedämme, ettei se ole, että riita, kil¬ 
pailu ja kamppailu ovat ne periaatteet, joiden pe¬ 
rustalle yhteiskuntamme on rakennettu. Kal¬ 
paamme henkilöä, joka puhuisi meille sellaisella 
auktoriteetilla, että se yhtaikaa vaikuttaisi sydä¬ 
miimme ja aivoihimme, joka johtaisi meidät sille 
paremmalle veljeyden tielle, jota aikakausia on 
opetettu, vaan ei koskaan seurattu, jota on pidetty 
velvollisuutena perheen kesken, vaan ei samaten 
valtion elämässä. Tarvitsemme uutta intoa toi¬ 
mimaan siihen suuntaan, intoa ja uskoa, joka 
saisi meidät voittamaan tiemme vaikeudet ja us¬ 
kaltamaan sovittaa nämä periaatteet niinhyvin 
kansojen kuin yksilöjen johdoksi. 

Olen vakuutettu siitä, että joka kansassa on 

paljon yksilöitä, jotka koettavat järjestää elä¬ 
mänsä näiden ijäisten käskyjen mukaan. Mutta 
ei ole ainoatakaan kansaa, joka näyttäisi panevan 
ne käytäntöön, joka ei, samalla kun se väittää us¬ 
kovansa niihin, kieltäisi ne joka toimenpiteessä, 
jonka se tekee puolustaakseen itseään ja hyökä- 
täkseen veljeskansojensa kimppuun, joka ei jo¬ 
kaisessa luokkajaossa kieltäisi ne periaatteet, joita 
se huulillaan tunnustaa. Ja sentähden me tarvit¬ 
semme uutta Opettajaa, ei niin paljon siksi, että 
Hän antaisi meille uuden totuuden, kuin siksi, että 
Hän antaisi innostusta, joka tekisi meidät kyke¬ 
neviksi tekemään vanhat totuudet elämämme käy¬ 
tännöllisiksi ohjaajiksi. Kun Hän tulee meitä 
opettamaan ja innostuttamaan, ei meidän pidä 
olettaa, että Hän tekisi kaikki puolestamme, vaan 
pikemmin, että Hän osottaisi meille tien ja joh¬ 
taisi meidät sille, niin että vähitellen oppisimme 
ratkaisemaan problemimme itseksemme Hänestä 
loistavassa valossa. Sillä ihmiskunta on kasvanut 
senjälkeen, kun Hän viimeksi oh täällä. Ihmis¬ 
kunta on kehittynyt siitä asti, kun viimein Maail- 
manopettaja astui maan päälle. Ihmisten äly 
on kasvanut. Älyllinen keskiarvo on korkeampi 
kuin se oh ennen. Yhteiskunnallinen omatunto 
on kehittymäisillään. Yhteiskunnallinen vastuun¬ 
alaisuuden tunne on kasvamaisillaan. Emme enää 
kaipaa Korkeata Olentoa, joka voittajana johdat¬ 
taisi meidät valtaan, vaan Opettajaa, joka veisi 
meidät totuuteen ja opettaisi meitä saatta- 

maan tekomme sopusointuisiksi pyrkimystemme 
kanssa. 

Maailmassa nähdään yhteiskuntaelämästä unel¬ 
ma, joka on monen silmää häikäissyt, monen sy¬ 
däntä lämmittänyt. Voimme havaita, että mei¬ 
dän maassamme leviää korkeasti sivistyneitten 
ja varakasten joukossa uusi vastuunalaisuuden 
tunne, uusi palvelemisen halu, tyytymättömyys 
sellaisen ylellisyyden omistamiseen, josta eivät 
muut saa nauttia, kaipaus uhraamaan itsensä, 
jotta muut saisivat siitä uhrauksesta hyötyä. Nuor¬ 
ten miestemme ja naistemme keskuudessa tuo 
henki kehittyy yhä enemmän sitä mukaa kun 
pojat ja tytöt kasvavat nuoriksi miehiksi ja nuo¬ 
riksi naisiksi. Eivät ne valheet, jotka välinpitä¬ 
mättömyyden kovettamina elävät meidän kes¬ 
kellämme, tule rakentamaan tulevan Kristuksen 
valtakuntaa ja perustamaan uutta rakkauden ja 
veljeyden läpäisemää sivistystä. Hänen kehoituk- 
sensa tulee kohdistumaan nuoriin, joiden sydämet 
ovat lämpimät, joiden aivot ovat terävät, jotka 
kaipaavat työtä, rakkautta ja uhrautumista, nii¬ 
hin tuhansiin nykyaikoina kasvaviin nuoriin mie¬ 
hiin ja naisiin, joilla on halu antautua ihmiskun¬ 
nan palvelukseen ja vain kysyvät: Mitä voimme 
tehdä, jotta ihmisten olisi helpompi maailmassa 
elää? Tässä laajalle levinneessä tunteessa, tässä 
kiihkoisassa innostuksessa, joka elähyttää nykyi¬ 
sen sukupolvemme nuorimpia, näen sen oppilas- 
joukon kasvavan, joka tulee ympäröimään Kris- 

tusta, kun Hän tulee opettamaan, ja jota Hän tu¬ 
lee johtamaan jalomman yhteiskuntajärjestelmän 
toteuttamiseen. Se on Hänen tulonsa todellista 
valmistamista. Se on varma merkki siitä, että 
Hän pian on joukossamme. Ne, jotka ovat halul¬ 
lisia toimimaan, ne, jotka ovat halullisia näke¬ 
mään vaivaa, ne, jotka ovat halu kk aita uhrautu¬ 
maan, ne tulevat muodostamaan sen rauhallisen 
armeijan, jonka Hän johtaa sen suuren ihanne- 
yhteiskunnan valio ttamiseen, jonka he rakenta¬ 
vat Hänen johdollaan ja panevat käytäntöön Hä¬ 
nen elähyttäminään. Ja he ovat ehkä paras uu¬ 
den ajan todistus sekä tulevan Opettajan terveh- 
tijät ja julistajat. 

Ja, ystävät, jos tarkastamme niitä ajatussuun¬ 
tia, joihin tänä iltana ylimalkaisesti olen viitannut, 
jos katsomme taaksepäin menneisyyden histo¬ 
riaan, voimme nähdä siinä jonkunlaisen lupauksen 
tulevaisuuden suhteen. Näemme maailman muut¬ 
tuvan ympärillämme, näemme fyysillisenkin maan 
osottavan muuttumisen merkkiä. Näemme uuden 
tyypin, uuden alarodun syntyvän. Näemme, 
kuinka mahdotonta on ratkaista meitä ympäröiviä 
probleemeja ennen käytetyillä keinoilla. Huo¬ 
maamme kasvavan odotuksen ja ikävöimisen sel¬ 
laisen Olennon tuloon, joka voisi johtaa ja opastaa. 
Varmaa nk in myös myönnämme, että sillaikaa kun 
Hän valmistaa tuloaan, valmistuvat Hänen lap¬ 
sensa Häntä vastaanottamaan, valmistautuvat, 
marssimaan Hänen lippunsa alla ja tekemään Hä- 

nen tahtonsa. Varmaa nk in teissä, kuten muuta¬ 
missa meidän joukossamme, herää toivo, ei, vaan 
varmuus siitä, että ole mm e valtavien muutosten 
ovella, muutosten, jotka Maailmanopettaja saa 
aikaan tullessaan meitä auttamaan ja opastamaan. 
Kun nämä ajatukset juurtuvat syvälle sydä¬ 
miimme, tulee elämämme täyteen toivoa, riemu¬ 
kasta odotusta. Huomaamme, ettei maailma ole 
jätetty avutta, että nykyiset vaikeudet vain ovat 
synnytystuskia, joista uusi sivistys syntyy. Ja 
kuten kauan kaivatun pojan tullessa tuska on 
unohdettu tervetulon riemussa, niin meidänkin 
aikamme huolet, niin uhkaavia ja kauheita kuin 
ovatkin, ovat vain hetki, joka käy ennen aamunkoit¬ 
toa, ovat vain tuskia, jotka käyvät ennen synty¬ 
mää. Ja ennen pitkää — se aika ei ole kaukana 
— tunnemme mekin, että me muutumme, että 
Opettaja on luonamme, että toivo on toteutunut 
ja että odotuksen ikävä on muuttunut tulemisen 
riemuksi. 

IDAN TÄHDEN JÄRJESTÖ 
o. s. E. 



Tämän järjestön tarkotuksena on koota yhteen 
Kaikki ne T. S:ssä tahi sen ulkopuolella olevat, jotka 
uskovat suuren henkisen Opettajan läheiseen tule¬ 
miseen maailmaa opettamaan. Ajattelemme, että 
sen jäsenet fyysillisellä tasolla tekisivät jotakin 
valmistaakseen yleistä mielipidettä hänen tuloonsa 
ja luodakseen ilmapiirin, joka kunnioittaen ter¬ 
vehtää Häntä, ja korkeammilla tasoilla yhtyisivät 
yhteen muodostaen välineen, joka palvelemaan 
antautuen on valmiina Hänen käytettäväkseen. 

Ne periaatteet, joiden hyväksyminen vain on 
välttämätöntä Järjestöön liittymiseen, ovat seu- 
raavat: 

1. Me uskomme, että suuri Opettaja pian 
ilmestyy maailmaan ja me tahdomme nyt elää 

niin, että olisimme silloin, kun hän saapuu, kyl¬ 
lin arvokkaat Häntä tuntemaan. 

2. Me tahdomme sentähden pitää Hänet 
aina mielessämme ja tehdä kaiken työn, mikä 
jokapäiväisten toimi emme kautta meille tulee, 
Hänen nimessään ja sentähden parhaan ky¬ 
kymme mukaan. 

3. Mikäli varsinaiset velvollisuutemme sallivat, 
tahdomme me koettaa joka päivä käyttää yhden 
osan ajastamme määrättyyn työhön, joka voi 
auttaa Hänen tulonsa valmistusta. 

4. Me pyrimme tekemään Antaumuksen, Va¬ 
kavuuden ja Jalomielisyyden jokapäiväisen elä¬ 
mämme pääpiirteiksi. 

5. Me tahdomme alottaa ja lopettaa jokai¬ 
sen päivän pyytämällä Hänen siunaustaan kai¬ 
kelle, mitä me koetamme tehdä Hänen puoles¬ 
taan ja Hänen nimessään, ja sitä varten käy¬ 
tämme lyhyen hetken. 

6. Me pidämme erityisenä velvollisuute¬ 
namme koettaa tunnustaa ja antaa kunnioitusta 
suuruudelle, kenessä tahansa se ilmenee, ja pyr¬ 
kiä mikäli voimme yhteistoiminnassa tekemään 
työtä niiden kanssa, joiden tunnemme he nk isesti 
olevan itseämme korkeammalla. 

Kun Korkein Opettaja saapui perustamaan kris¬ 
tinuskoa, ei yleinen mielipide ollut valmistunut 
vastaanottamaan Hänen tuloaan; ainoastaan vii¬ 
saat näkivät Tähden loistavan itäisillä mailla. 

Vastustus, joka heräsi, oli niin voimakas, ja nii¬ 
den luku, jotka Hänet tunsivat, niin pieni, että 
Hän ainoastaan kolmen lyhyen vuoden aikana voi 
siunata maailmaa näkyvällä läsnäolollaan. Mutta 
jos meidän joukkomme kasvaa kyllin voimak¬ 
kaaksi jokaisessa maassa ja valmistaa ihmisten 
sydämet alttiiksi Hänen tulolleen, silloin kukaties 
Rakkauden Herra viipyy kauemmin luonamme ja 
Hänen työnsä voi levitä laajemmalle alalle kuin 
mihin se oli rajoitettu 2000 vuotta sitten. Ja e hk ä 
ainakin muutamat niistä nuolista, jotka muutoin 
kohdistettaisiin Häneen, sattuvat täten meidän 
rintaamme, ja osa vastustuksesta suuntautuu mei¬ 
hin, jotka ilolla tarjoamme Hänelle palvelustamme. 

Annie Besant. 


Tietoja järjestöstä antavat Suomessa: 


Kansallinen edustaja, tri V. Anger\’o, 

Mikkeli. 

Kansallinen sihteeri, hra T. Vitikka, 

Helsinki, Museokatu 11. 


